**ΠΟΛΕΙΣ ΚΑΙ ΠΛΟΙΑ ΤΟΥ ΤΡΩΙΚΟΥ ΠΟΛΕΜΟΥ**

Ο “**νηών κατάλογος**” (ο κατάλογος των πλοίων) είναι από τα πιο πολυσυζητημένα εδάφια της Ιλιάδας. **Είναι κατά τον Όμηρο ο κατάλογος των πλοίων και των στρατευμάτων ανά ελληνική πόλη, που παίρνουν μέρος στον τρωικό πόλεμο (γύρω στο 1250 π.Χ.), με ιδιαίτερη αναφορά στα ονόματα των αρχηγών των στρατευμάτων ανά πόλη**.

Πολλοί υποστηρίζουν ότι βασίζεται σε προγενέστερο ποίημα της μυκηναϊκής εποχής,  που ο Όμηρος χρησιμοποίησε αυτούσιο ενσωματώνοντάς το στο έπος. Κατά την προσέγγιση αυτή, ο πυρήνας του καταλόγου των πλοίων διασώθηκε από τα Μυκηναϊκά χρόνια, την υποτιθέμενη εποχή δηλαδή που διεξήχθη ο Τρωικός πόλεμος (13ος-12ος αιώνας π.Χ.) και δια μέσου της προφορικής παράδοσης έγινε γνωστή στον Όμηρο (9ος-8ος αι. π.Χ.). Τότε ο κατάλογος μας προσφέρει με μοναδική λεπτομέρεια την πολιτική κατάσταση που επικρατούσε στον ελληνικό κόσμο κατά τον 13ο-12ο αιώνα π.Χ.. Το ότι αναφέρονται τοποθεσίες που την εποχή του Τρωικού πολέμου υπήρξαν σπουδαία πολιτικά και πολιτιστικά κέντρα, αλλά την εποχή του Ομήρου είτε ήταν στην αφάνεια ή είχαν καταστραφεί ολοσχερώς (όπως η Πύλος στην Μεσσηνία), είναι μια ισχυρή απόδειξη ότι ο συγκεκριμένος κατάλογος δεν χρησιμοποίησε αναχρονιστικά στοιχεία. Γενικά απεικονίζει τον ελληνικό κόσμο σε μια εποχή αρκετά πιο παλαιότερη από αυτή του Ομήρου. Περιοχές όπως οι Μακεδονία, η Ήπειρος και μέρος της Θεσσαλίας δεν φαίνονται να συμμετείχαν στον Τρωικό πόλεμο, προφανώς αυτές οι περιοχές βρίσκονταν υπό των έλεγχο των Δωριέων, οι οποίοι θα πραγματοποιούσαν την κάθοδό τους προς την Πελοπόννησο ορισμένες δεκαετίες αργότερα.

Άλλοι υποστηρίζουν ότι ο Όμηρος περιγράφει στον κατάλογο
αυτόν τις μεγάλες πόλεις της εποχής του (8ος αι. π.Χ.) και τις ανάγει αναχρονιστικά πίσω στην μυκηναϊκή εποχή.

Είτε πρόκειται για έναν κατάλογο των ελληνικών πόλεων του 13ου αι. είτε του 8ου αι. π.Χ., η σημασία του είναι ανεκτίμητη. Ο κατάλογος είναι μέρος της Β ραψωδίας της Ιλιάδας και **ακολουθείται από έναν κατάλογο της δύναμης των Τρώων και των συμμάχων τους, ο οποίος είναι αρκετά μικρότερος σε έκταση.**

|  |
| --- |
|  Ο κατάλογος -**Συνολικά αναφέρονται 29 βασίλεια και ο συνολικός τους στόλος φτάνει το 1186 πλοία**.  Τα περισσότερα τοπωνύμια έχουν εξακριβωθεί ότι πράγματι υπήρξαν οικισμοί της εποχής εκείνης. |

|  |  |  |  |
| --- | --- | --- | --- |
| **Περιοχή** | **Πόλεις** | **Ηγεμόνες** | **Πλοία** |
| Βοιωτία | Υρίη, Αυλίδα, Σχοίνος, Σκώλος, Ετεωνός, Θεσπεία, Γραία, Μυκαλησσός, Άρμα, Ειλέσιον, Ερυθραί, Ελεών, Ύλη, Πετεών, Ωκαλέη, Μεδεών, Κώπαι, Εύτρησις, Θίσβη, Κορώνεια, Αλίαρτος, Πλάταια, Γλίσας, Υποθήβαι, Ογχηστός, Άρνη, Μίδεια, Νίσα, Ανθηδών | Πηνέλεως, Λήιτος, Αρκεσίλαος, Προθαίνωρ, Κλόνιος | 50 |
| Μινύες | Ασπληδών, Ορχομενός | Ασκάλαφος, Ιάλμενος | 30 |
| Φωκίδα | Κυπάρισσος, Πυθώ, Ανεμώρεια, Υάμπολις, Λίλαια, Χρύσα, Δαυλίς, Πανοπεύς, ποταμός Κηφισσός | Σχεδίος, Επίστροφος | 40 |
| Λοκρίδα | Αίας του Οιλέως (ο Λοκρός) | 40 |  |
| Εύβοια (Άβαντες) | Χαλκίς, Ερέτρια, Ιστιαία, Κήρινθος, Δίον, Κάρυστος, Στύρα | Ελεφήνωρ | 40 |
| Αθήνα | Κύνος, Οπόης, Καλλίατος, Βήσσα, Σκάρφη, Αυγείαι, Τάρφη, Θρόνιο | Μενεσθεύς | 50 |
| Σαλαμίνα | Αίας ο Τελαμώνιος | 12 |  |
| Άργος, Τίρυνθα, Ερμιόνη, Ασίνη, Τροιζήνα, Ηιόνες, Επίδαυρος, Αίγινα, Μάσης | Διομήδης, υπαρχηγοί: Σθένελος, Ευρύαλος | 80 |  |
| Μυκήνες, Κόρινθος, Κλεωναί, Ορνειαί, Αραιθυρέη, Σικυώνα,Υπηρήσια, Γονόεσσα, Πελλήνη, Αίγιο, Αιγιαλός, Ελίκη | Αγαμέμνων | 100 |  |
| Λακεδαίμων | Φάρις, Σπάρτη, Μέσση, Βρυσειαί, Αυγειαί, Αμύκλες, Έλος, Λάας, Οίτυλος | Μενέλαος | 60 |
| Πύλος, Αρήνη, Θρύον, Αίπυ, Κυπαρισσήη, Αμφιγένεια, Πτελεός, Έλος, Δώριον | Νέστωρ | 90 |  |
| Αρκαδία | Κυλλήνη, Φενεός, Ορχομενός, Ρίπη, Στρατίη, Ενίσπη, Τεγέα, Μαντίνεια, Στύμφυλος, Παρρασίη | Αγαπήνωρ | 60 |
| Ήλιδα | Βουπράσιο,Υρμίνη, Μύρσινος, Ωλενίη, Αλείσιον | Αμφίμαχος, Θάλπιος, Διώρης, Πολύξενος | 10 |
| Δουλίχιοι | Δουλίχι, Εχινάδες νήσοι (απέναντι από την Ηλεία) | Μέγης | 40 |
| Κεφαλήνιοι | Ιθάκη, Νηριτός, Κροκύλεια, Αιγίλιο, Ζάκυνθος, Σάμος | Οδυσσεύς | 12 |
| Αιτωλία | Πλευρών, Ώλενος, Πυλήνη, Χαλκίς, Καλυδώνα | Θόας, γιος του Ανδραίμονα | 40 |
| Κρήτη | Γόρτυνα, Λύκτος, Μίλητος, Λύκαστος, Φαιστός, Ρύτιον και άλλες πόλεις (σνλ.100-εκατόμπολις) | Ιδομενεύς, Μηριόνης | 80 |
| Ρόδος | Λίνδος, Ιάλυσος, Κάμειρος | Τληπόλεμος | 9 |
| Σύμη | Νιρεύς | 3 |  |
| Νίσυρος, Κάρπαθος, Κάσος, Κως, Καλύδναι νήσοι | Φείδιππος, Άντιφος | 30 |  |
| Άργος Πελασγικό, Άλος, Αλόπη, Τραχίς, Φθία, Ελλάς | Αχιλλεύς, εν συνεχεία Νεοπτόλεμος | 50 |  |
| Φυλάκη, Πύρασος, Ίτων, Αντρών, Πτελεός | Πρωτεσίλαος, εν συνεχεία Ποδάρκης | 40 |  |
| Φεραί, Βοίβη, Γλαφύραι, Ιαωλκός | Εύμηλος | 40 |  |
| Μεθώνη, Θαυμακία, Μελιβοία, Ολιζών | Φιλοκτήτης, εν συνεχεία Μέδων | 7 |  |
| Τρίκκη, Ιθώμη (Θεσσαλίας), Οιχαλία | Ποδαλείριος, Μαχάων | 40 |  |
| Ορμένιο, Αστέριο, Τιτάνοιο | Ευρύπυλος | 40 |  |
| Άργισσα, Γυρτώνη, Όρθη, Ηλώνη, Ολοοσσών, οι εκ Πηλίου, Αίθηκες (κάτοικοι περιοχής της Θεσσαλίας) | Πολυποίτης, Λεοντεύς | 40 |  |
| Κύφος, Δωδώνι (Θεσσαλική), Γόννος, όχθες του Τιταρίσιου | Γυνεύς | 22 |  |
| Μάγνητες «οι περί Πηνειόν και Πήλιον εινοσίγυλλον ναίεσκον» | Πρόθοος | 40 |  |

<https://www.olympia.gr/ellada/nion-katalogos-poleis-kai-ploia-tou/>